Margaret Ogola

**Margaret Atieno Ogola** (1958ko ekainaren 2a - 2011ko irailaren 22a) Kenyako pediatra eta idazlea izan zen. *The River and the Source* eleberriagatik egin zen ezagun, eta liburu horrekin *Africa Region Commonwealth Award for Literature* saria irabazi zuen 1995ean. Cottolengo Hospice, HIV eta HIESa zuten haurrentzako umezurztegiko zuzendari medikoa izan zen. World Congress of Families-eko Familientzako Zerbitzu Humanitarioaren saria ere jaso zuen.

## Biografia 
1958ko ekainaren 2an jaio zen. Thompson's Falls High School-en eta Alliance Girls High School-en ikasi zuen, ikasle nabarmena zelarik. 1984an medikuntza eta erizaintzako titulazioa lortu zuen Nairobiko Unibertsitatean, eta 1990ean Pediatriako Medikuntzako Masterra lortu zuen unibertsitate berean. 53 urte zituela hil zen minbiziak jota.

Ogola ezkonduta zegoen eta sei seme-alaba zituen, horietako bi adoptatuak.

## Ibilbidea 
Family Life Counselling (Kenya) erakundeko presidenteordea ere izan zen, eta Afrikako emakumeen aurrerabidean interesatua zegoen.

Kenyako Gotzainen Batzarreko Osasun eta Familia Batzordeko (Commission for Health & Family Life) Idazkari Exekutibo Nazionala izan zan 1998tik 2002ra. Liburuak Keniako emakumeen 4 belaunaldiren bizitza aldakorra deskribatzen du. Fedea, lan gogorra, diziplina, maitasuna, familia eta norberaren ezagutza dira liburu honetako gai nagusiak, baita Keniako HIESa ere 80ko hamarkadan.
* *I Swear by Apollo*. Etika medikuaren eta benetako identitatearen auzia aztertzen dituen eleberria.
* *A Biography: A Gift of Grace.* Maurice Michael Otunga kardinala (1923–2003) Kenyako lehen apezpiku, artzapezpiku eta kardinal katolikoaren bizitza aztertzen du.
* *Educating in Human Love.* Haurrak sexuaren inguruan gidatzen dituen liburua, gurasoentzako eskuliburua.
* *Place of Destiny.* Minbiziak jota hiltzen ari den emakume bati buruzko eleberria. Kaleko ume ohi baten errekonozimendua eta pobrezia-arazoak. Literaturako *Jomo Kenyatta saria* irabazi zuen.
* *The odds against us – but there’s hope-*n (VHS videocassette) narratzailea edo aurkezlea.  Nairobi: Ukweli Video Productions, c2002.

Bere lehen eleberriaz, Ogolak dio:

"Liburu honen inspirazioa nire amarengandik etorri zen, bere amaren eta amonaren jakinduria eta bizitzak eman zizkidan. Afrikako familian aurkitzen den indar eta euskarri hori gure kulturaren zatirik garrantzitsuena da, eta kosta ahala kosta zaindu eta elikatu beharko litzateke ".

## Aipuak 
"Gizabanako bakoitza gizakitzat hartua izateagatik baliotsua eta errepikaezina dela onartzen ez badugu behintzat, ezin gara hasi giza eskubideez hitz egiten. Horrek barne hartzen du jaiotzeko eskubidea, guztiok gozatu dugun bezala. Benetako justizia izan behar da gizaki bakoitzak, ikusgai eta ikusezin, gazte zein heldu, ezindu eta gai, bere bizitzeko eskubidea guztiz gozatzeko. Eskuratzen ditugun ustekabeko ezaugarriak, hala nola, kolorea, sexu-adimena, egoera ekonomikoa, desgaitasun fisikoa edo psikikoa ez dira aitzakia gisa erabili behar pertsona bati bizia kentzeko ".Emandako hitzaldi batetik aipatuta: *Emakume afrikarraren duintasuna*.

## Aintzatespenak 
* 2019ko ekainaren 12an, Ogolaren 60. urtebetetze egunean, Google Doodle batekin omendu zuten.

## Erreferentziak 
*

## Kanpo estekak 
* World Congress of Families